paragraph_text: Općenito je nedovoljno izgraditi tehnički uspješan proizvod, već on mora zadovoljiti i dodatne zahtjeve (dostupne resurse, fleksibilnost za buduće izmjene, troškove, sigurnost, tržišnost, produktivnost i uslužnost.). Inženjeri prvenstveno koriste znanje tehničkih znanosti te matematike, logike, ekonomije i odgovarajuće iskustvo kako bi pronašli prikladna rješenja za određeni problem. Obično postoji više razumnih rješenja, tako da inženjeri moraju procijeniti različite izbore konstrukcija i odabrati rješenje koje najbolje zadovoljava njihove zahtjeve.